text: Regeringen præsenterer onsdag sit udspil til sundhedsreform
  15 januar 2019 kl. 15.31
  Regeringen præsenterer udspil til sundhedsreform onsdag formiddag klokken 10.
  Statsminister Lars Løkke Rasmussen, (V), finansminister Kristian Jensen, (V), økonomi- og indenrigsminister Simon Emil Ammitzbøll-Bille, (LA), børne- og socialminister Mai Mercado, (K), sundhedsminister Ellen Trane Nørby, (V),og minister for offentlig innovation Sophie Løhde, (V), præsenterer onsdag regeringens udspil til en sundhedsreform ”Patienten først – nærhed, sammenhæng, kvalitet og patientrettigheder”.
  Præsentationen finder sted i Spejlsalen i Statsministeriet kl. 10.00. Det oplyser Statsministeriet tirsdag eftermiddag.
  Statsminister Lars Løkke Rasmussen var mandag aften i Agerskov til nytårskur hos Sønderjysk Landboforening med 850 fremmødte og ville her ikke kommentere på, hvad politiske kommentatorer og analytikere havde af vurderinger om indholdet af en sundhedsreform, og hvornår han ville præsentere den.
  Nu er det altså officielt, at sundhedsreformens indhold og detaljer præsenteres onsdag.
  
  